জাতি-মাটি-ভেটি ৰক্ষাৰ ঢৌৰে শাসনলৈ আহি মাত্ৰ ডেৰ বছৰতে ব্যাপক জনৰোষৰ সন্মুখীন হোৱা বিজেপিৰ ভৱিষ্যত সন্দৰ্ভত এই সম্ভাৱনাই ব্যক্ত কৰিছে মিত্ৰ অগপৰ প্ৰবীন নেতা পবীন্দ্ৰ ডেকাই।
অসমত তৃণমূল পৰ্য্যায়ত বিজেপিৰ কোনো ভেটি নাই বুলি দাবী কৰি দলটোৰ সদস্য সংখ্যা সন্দৰ্ভত সন্দেহ প্ৰকাশ কৰিছে পাটাছাৰকুছিৰ বিধায়কজনে।
"মিচদ কল দি সদস্য হোৱা দল এটাৰনো কি ভেটি থাকিব পাৰে! দলটোৰ নীতি-আদৰ্শ কিবা জানে নে নাজানে ঠিক নাই, মিচদ কল এটা দিছে আৰু সদস্য ভৰ্তি হৈ গৈছে," ডেকাৰ মন্তব্য।
এটা বিশেষ ফ'ন নম্বৰত মিচদ কল দিয়েই সদস্য কৰাৰ এক নীতি দেশজুৰি প্ৰৱৰ্তন কৰিছিল বিজেপিয়ে। এই অভিযানৰ পিছতে দলটোৰ সদস্য সংখ্যাই ৮.৬ কোটি সদস্য থকা চীনৰ কমিউনিষ্ট দলক অতিক্ৰম কৰি যোৱা বুলি ২০১৫ চনতে দাবী কৰিছিল বিজেপিয়ে।
অগপৰ আমবাৰীৰ কাৰ্য্যালয় "বিবাহ ভৱন" হ'বগৈ বুলি কোৱা মন্ত্ৰী হিমন্ত বিশ্ব শৰ্মাই এতিয়া নিৰ্বাচনী সভাত অগপক কটাক্ষ কৰিবলগীয়া হোৱাটোৱে ডেকাৰ দাবীকে প্ৰতিপন্ন কৰিছে নেকি?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
